title: Campu d'ilesia de San Xuan de Cenero
text: Los restos románicos de la ilesia faense evidentes na planimetría del edificiu, compuestu per una sola nave rectangular de cabecera reuta, y nel gran arcu trunfal que la dixebra del presbiteriu, nel qu'ábrense dos falses capielles llaterales, anguaño dedicaes a San Xuan Bautista y la Virxe de Cuadonga. Les dimensiones d'esti nucleu inicial, enforma mayores que les d'otros templos románicos d'Asturies, confirmen que yera un de les ilesies más importantes del conceyu, por cuenta de la so llocalización xeográfica, nuna zona perbona pa l'agricultura y bien enllaciada coles víes de comunicación d'entós.